ai4bharat/Pralekha huggingface dataset:
பாதுகாப்பு அமைச்சகம்
காப்பகம், வகைப்படுத்தல் மற்றும் போர் / செயல்பாட்டு வரலாறுகளின் தொகுப்பு பற்றிய கொள்கை : பாதுகாப்பு அமைச்சர் திரு ராஜ்நாத் சிங் ஒப்புதல்
பாதுகாப்பு அமைச்சர் திரு ராஜ்நாத் சிங், காப்பகம், வகைப்படுத்தல் மற்றும் போர் / செயல்பாட்டு வரலாறுகளின் தொகுப்பு / வெளியீடு குறித்த பாதுகாப்பு அமைச்சகத்தின் கொள்கைக்கு ஒப்புதல் அளித்துள்ளார்.
பாதுகாப்பு அமைச்சகத்தின் கீழ் உள்ள அமைப்புகளான சேவைகள், ஒருங்கிணைந்த பாதுகாப்புப் பணியாளர்கள், அசாம் ரைஃபிள்ஸ் மற்றும் இந்திய கடலோர காவல்படை ஆகியவை, தமது போர் நாட்குறிப்புகள், நடவடிக்கைகளின் கடிதங்கள் மற்றும் செயல்பாட்டு பதிவு புத்தகங்கள் உள்ளிட்ட ஆவணங்களை வரலாற்றுப் பிரிவுக்கு மாற்றுவதற்கு இந்தக் கொள்கை வகை செய்கிறது. இது சரியான பராமரிப்புக்கும், ஆவணக்காப்பகத்திற்கும், வரலாறுகளை எழுதுவதற்கும் உதவும்.
பதிவுகளை வகைப்படுத்துவதற்கான பொறுப்பு, அவ்வப்போது திருத்தப்பட்டபடி, பொது பதிவு சட்டம் 1993 மற்றும் பொது பதிவு விதிகள் 1997 இல் குறிப்பிடப்பட்டுள்ளபடி அந்தந்த அமைப்புகளிடம் உள்ளது. இந்தக் கொள்கையின்படி, பதிவுகள் பொதுவாக 25 ஆண்டுகளில் வகைப்படுத்தப்பட வேண்டும். போர் / செயல்பாட்டு வரலாறுகள் தொகுக்கப்பட்டவுடன், 25 ஆண்டுகளுக்கு மேற்பட்ட பதிவுகளை காப்பக வல்லுநர்கள் மதிப்பீடு செய்து இந்திய தேசிய ஆவணக்காப்பகத்திற்கு மாற்ற வேண்டும்.
தொகுத்தல், ஒப்புதல் கோருதல் மற்றும் போர் / செயல்பாட்டு வரலாறுகளை வெளியிடும் போது பல்வேறு துறைகளை ஒருங்கிணைப்பது ஆகியவை வரலாற்றுப் பிரிவின் பொறுப்பாகும். இந்தக் கொள்கையின்படி, பாதுகாப்பு அமைச்சகத்தின் இணைச் செயலாளர் தலைமையிலான குழு அமைக்கப்பட வேண்டும். போர் / செயல்பாட்டு வரலாறுகளின் தொகுப்பிற்காக, இந்தக் குழுவில், சேவைகள், வெளியுறவு அமைச்சகம், மத்திய உள்துறை அமைச்சகம் மற்றும் பிற அமைப்புகளின் பிரதிநிதிகளும், தேவைப்பட்டால் முக்கிய இராணுவ வரலாற்றாசிரியர்களும் இடம் பெறுவார்கள்.
போர் / நடவடிக்கைகள் முடிந்த இரண்டு ஆண்டுகளுக்குள் மேற்கூறிய குழு அமைக்கப்பட வேண்டும். அதன்பிறகு, பதிவுகள் சேகரிப்பு மற்றும் தொகுப்பு மூன்று ஆண்டுகளில் முடிக்கப்பட்டு சம்பந்தப்பட்ட அனைவருக்கும் அளிக்கப்பட வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1726446
பிரதமர் அலுவலகம்
காமன்வெல்த் 2022 விளையாட்டுப் போட்டியில் வெண்கலப்பதக்கம் வென்ற ஸ்ரீகாந்த் கிடாம்பிக்கு பிரதமர் வாழ்த்து
காமன்வெல்த் விளையாட்டுப் போட்டியில் அவர் பெற்ற 4-வது பதக்கம், அவருடைய திறன் மற்றும் நிலைத்தன்மையை வெளிப்படுத்துகிறது : பிரதமர்
காமன்வெல்த் 2022 விளையாட்டுப் போட்டியில் வெண்கலப்பதக்கம் வென்ற ஸ்ரீகாந்த் கிடாம்பிக்கு பிரதமர் திரு நரேந்திர மோடி வாழ்த்து தெரிவித்துள்ளார். ஸ்ரீகாந்த் கிடாம்பி காமன்வெல்த் போட்டியில் 4-வது பதக்கம் வென்றது குறித்தும் பிரதமர் மகிழ்ச்சி தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் ; “உறுதிமிக்க இந்திய பேட்மிண்டன் வீரர்களில் ஒருவரான ஸ்ரீகாந்த் கிடாம்பி காமன்வெல்த் போட்டியில் தனிநபர் பிரிவில் வெண்கலப்பதக்கம் வென்றுள்ளார். காமன்வெல்த் விளையாட்டுப் போட்டியில் அவர் பெற்ற 4-வது பதக்கம் அவருடைய திறன் மற்றும் நிலைத்தன்மையை வெளிப்படுத்துகிறது. அவருக்கு என்னுடைய வாழ்த்து. வளரும் வீரர்களுக்கு அவர் உத்வேகம் அளித்து, இந்தியாவை பெருமையடைய செய்யட்டும்” என்று குறிப்பிட்டுள்ளார்.
ஆயுஷ்
மத்திய ஆயுஷ் அமைச்சர் திரு சர்பானந்தா சோனோவால் மேற்கு பிராந்தியத்தின் ஆறு மாநிலங்கள் / யூனியன் பிரதேசங்களின் பிராந்திய ஆய்வுக் கூட்டத்தைத் தொடங்கி வைத்தார்
தேசிய ஆயுஷ் இயக்கம் குறித்த கிழக்கு, மத்திய மற்றும் தெற்கு மண்டலங்களுக்குப் பிறகு தொடர்ந்து மும்பையில் நடைபெற்ற நான்காவது மண்டல ஆய்வுக் கூட்டத்தில் ராஜஸ்தான், குஜராத், மகாராஷ்டிரா, கோவா மற்றும் யூனியன் பிரதேசங்களான அந்தமான் மற்றும் நிக்கோபார் தீவுகள், தாத்ரா & நாகர் ஹவேலி, டாமன் & டையூ ஆகிய மாநிலங்களைச் சேர்ந்த அதிகாரிகள் மற்றும் ஆயுஷ் பிரதிநிதிகள் கலந்துகொண்டனர்.
இந்தக் கூட்டத்தை மத்திய ஆயுஷ் மற்றும் துறைமுகங்கள், கப்பல் மற்றும் நீர்வழித் துறை அமைச்சர் திரு சர்பானந்தா சோனோவால் தொடங்கி வைத்தார். மத்திய ஆயுஷ் மற்றும் மகளிர் மற்றும் குழந்தைகள் மேம்பாட்டுத் துறை இணை அமைச்சர் டாக்டர் முஞ்பாரா மகேந்திரபாய், ஆயுஷ் துறை செயலாளர் திரு வைத்யா ராஜேஷ் கோடேச்சா ஆகியோரும் இந்த நிகழ்ச்சியில் கலந்து கொண்டனர்.
அப்போது பேசிய திரு சர்பானந்தா சோனோவால், "ஆயுஷ் சுகாதார வசதிகளை வலுப்படுத்துவதன் மூலமும், மேம்படுத்துவதன் மூலமும் நாடு முழுவதும் ஆயுஷ் சுகாதார சேவைகளை வழங்குவதற்கான தொலைநோக்கு மற்றும் நோக்கங்களுடன் தேசிய ஆயுஷ் இயக்கம் செயல்படுத்தப்படுகிறது என்று கூறினார்.
ஒருங்கிணைந்த சுகாதாரப் பாதுகாப்பை வலியுறுத்திய மத்திய அமைச்சர், "மக்களுக்கு சிறந்த சுகாதார சேவையை வழங்க நவீன மற்றும் பாரம்பரிய மருத்துவ முறைகள் ஒருங்கிணைந்து செயல்படவேண்டும்" என்று கூறினார்.
ஜாம்நகரில் உலகளாவிய பாரம்பரிய மருத்துவ மையத்தை குஜராத்தில் நிறுவியதன் மூலம் இந்தியாவின் அறிவியல் மற்றும் சான்றுகள் அடிப்படையிலான பாரம்பரிய மருத்துவ முறைகளின் வளர்ச்சியின் புதிய பாதைகளைத் திறந்துள்ளது என்றும், தேசிய ஆயுஷ் இயக்கம் போன்ற முதன்மை திட்டத்தின் மூலம் பாரம்பரிய மருத்துவத்தின் நன்மைகள் அனைத்துப்பகுதிகளையும் சென்றடைவதை நாங்கள் உறுதி செய்கிறோம் என்றும் கூறினார்.
அறிவியல் மற்றும் தொழில்நுட்பத்துறை
இமயமலையில் புதிதாகக் கண்டறியப்பட்டுள்ள டெக்டானிக் தட்டுகளால் அதிகம் தாக்கப்படும் பகுதியால், நிலநடுக்கம் குறித்த ஆய்வுகள், முன்னறிவிப்புகளில் மாற்றம்
லடாக் பகுதியின் இந்திய மற்றும் ஆசிய தட்டுகள் இணையும் பகுதியானது டெக்டானிக் என்று அழைக்கப்படும் கண்டத்தட்டு நகர்வியலால் அதிகம் தாக்கம் ஏற்படக்கூடியதாகக் கண்டுபிடிக்கப்பட்டுள்ளது.
இதன் காரணமாக நிலநடுக்கம் குறித்த ஆய்வு, முன்னறிவிப்புகள், மலைத் தொடரின் நில அதிர்வு அமைப்புகள் போன்றவற்றில் பெரும் மாற்றம் ஏற்படக்கூடும்.
மத்திய அரசின் அறிவியல் மற்றும் தொழில்நுட்பத் துறையின் கீழ் செயல்படும் தன்னாட்சி நிறுவனமான டேராடூனைச் சேர்ந்த வாடியா இமாலய புவியியல் நிறுவனத்தின் விஞ்ஞானிகள், புவியியல் சார்ந்த ஆய்வுகளை மேற்கொண்டு அதன் மூலம் இந்த மாற்றத்தைக் கண்டறிந்துள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1667585
மனித வள மேம்பாட்டு அமைச்சகம்
சிபிஎஸ்இயின் பத்தாம் வகுப்புத் தேர்வு முடிவுகள் அறிவிக்கப்பட்டன; திருவனந்தபுரம் பிராந்தியத்தில் அதிக தேர்ச்சி சதவீதம் பதிவாகியுள்ளது
பத்தாம் வகுப்புத் தேர்வு முடிவுகளை மத்திய இடைநிலைக் கல்வி வாரியம்  இன்று அறிவித்தது. அனைத்து பிராந்தியங்களிலும் 99.28% தேர்ச்சி சதவீதத்துடன் திருவனந்தபுரம் சிறப்பாக முதலிடத்திலும், சென்னை மண்டலம் 98.95% தேர்ச்சி வீதத்துடன் இரண்டாவது இடத்திலும், பெங்களூரு 98.23% தேர்ச்சி வீதத்துடன் மூன்றாவது இடத்திலும் உள்ளன. மொத்தம் 18, 73,015 மாணவர்கள் தேர்வெழுதிய நிலையில் 17, 13,121 மாணவர்கள் தேர்வில் தேர்ச்சி பெற்றனர். இந்த ஆண்டின் ஒட்டுமொத்த தேர்ச்சி சதவீதம் 91.46 ஆகும்.
|
|
தேர்வு நடந்த காலம்
|
|
15 பிப்ரவரி 2020 to 20 மார்ச் 2020
|
|
தேர்வு முடிவு அறிவித்த தேதி
|
|
15 ஜூலை 2020
|
|
மொத்த பள்ளிகள் மற்றும் தேர்வு மையங்களின் எண்ணிக்கை 
|
|
வருடம்
|
|
பள்ளிகளின் எண்ணிக்கை
|
|
தேர்வு மையங்களின் எண்ணிக்கை
|
|
2019
|
|
19298
|
|
4974
|
|
2020
|
|
20387
|
|
5377
ரசாயனம் மற்றும் உரங்கள் அமைச்சகம்
‘‘மலிவு மற்றும் புதுமை: அனைவருக்கும் தரமான மருந்துகளை உறுதி செய்தல்’’ பற்றிய இணைய கருத்தரங்கு : பேராசிரியர் கே.விஜய் ராகவன் தலைமை தாங்கினார்
இந்திய விடுதலையின் அம்ரித் மகோத்ஸவத்தின் ஒரு பகுதியாக, ‘‘மலிவு மற்றும் புதுமை: அனைவருக்கும் தரமான மருந்துகளை உறுதி செய்தல்’’ பற்றிய இணைய கருத்தரங்கை, நேற்று காணொலி காட்சி மூலம் மருந்து துறையின் கீழ் உள்ள தேசிய மருந்துகள் விலை நிர்ணய ஆணையம்  நடத்தியது. இதற்கு மத்திய அரசின் முதன்மை அறிவியல் ஆலோசகர் பேராசிரியர் கே. விஜய் ராகவன் தலைமை தாங்கினார். இந்நிகழ்ச்சியில் பேசிய கே.விஜய் ராகவன், பருவநிலை மாற்றம், பல்லுயிர் மற்றும் சுற்றுச்சூழல் தாக்கங்களால் ஏற்படும் சவால்களை எதிர்கொள்ள இந்திய மருந்து துறையின் அவசியத்தை வலியுறுத்தினார். புதிய மருந்துகளுக்கான கண்டுபிடிப்புக்கு உந்துதல் அளிக்க தொழில் துறை மற்றும் கல்வி நிறுவனங்களின் இணைப்பு மற்றும் ஒருங்கிணைந்த ஆய்வு பணியின் அவசியத்தை அவர் எடுத்துரைத்தார்.
மருந்துகள் துறையின் செயலாளர் திருமிகு. எஸ்.அபர்னா பேசுகையில், நோயாளிகளுக்கு மலிவான விலையில் மருந்துகள் கிடைப்பதை உறுதி செய்வதில் தேசிய மருந்துகள் விலை நிர்ணய ஆணையம் முன்னணியில் உள்ளதாக தெரிவித்தார். உயிரியல், மரபணு செல் சிகிச்சை, சிக்கலான மரபியல் மற்றும் எதிர்கால மருந்துகள் ஆகியவற்றின் திறன்களில் புதுமையை ஏற்படுத்த உற்பத்தியுடன் தொடர்புடைய ஊக்குவிப்பு திட்டம்  மூலம் அரசு ஆதரவு அளிப்பதையும் அவர் குறிப்பிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1768071
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 48.93 கோடி கொவிட் தடுப்பூசி டோஸ்கள் போடப்பட்டுள்ளன.
இதுவரை மொத்தம் 3,09,74,748 பேர் குணமடைந்துள்ளனர்.
குணமடைந்தவர்களின் விழுக்காடு 97.37%.
கடந்த 24 மணி நேரத்தில் 41,726 பேர் குணமடைந்துள்ளனர்.
கடந்த 24 மணி நேரத்தில் 42,982 பேர் புதிதாகப் பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,11,076 ஆக உள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.29%.
வாராந்திர தொற்று உறுதி விழுக்காடு 5%க்கும் குறைவாக, 2.37%ஆக உள்ளது.
தினசரி தொற்று உறுதி வீதம், தொடர்ந்து 10ஆவது நாளாக 3%க்கும் கீழ், 2.58%ஆக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 47.48 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1742581
(Visitor Counter : 169
பெண்கள் மற்றும் குழந்தை நலன் அமைச்சகம்
குழந்தை திருமணங்களை தடுப்பதற்கான நடவடிக்கைகள்
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதில் அளித்த மத்திய பெண்கள் மற்றும் குழந்தைகள் மேம்பாடு அமைச்சர் திருமதி. ஸ்மிருதி இராணி கீழ்காணும் தகவல்களை வழங்கினார்.
குழந்தைத் திருமணங்களைத் தடுப்பதற்காக ‘குழந்தைத் திருமணத் தடைச் சட்டம், 2006’-ஐ அரசு இயற்றியுள்ளது. முழு மாநிலத்திற்கோ அல்லது அதன் குறிப்பிட்ட பகுதிக்கோ ஒரு அதிகாரியையோ அல்லது அதிகாரிகளையோ 'குழந்தை திருமணத் தடுப்பு அதிகாரிகளாக' நியமிக்க மாநில அரசுக்கு இது அனுமதி அளிக்கிறது.
குழந்தைத் திருமணங்களால் ஏற்படும் தீய விளைவுகள் பற்றி சமூகத்தில் விழிப்புணர்வை ஏற்படுத்துதல் ஆகியவற்றை உள்ளடக்கிய குழந்தை திருமணத் தடுப்பு அதிகாரிகள் ஆற்ற வேண்டிய செயல்பாடுகளையும் இந்தப் பிரிவு குறிப்பிடுகிறது. அந்தந்த மாநில அரசுகள் / யூனியன் பிரதேசங்களின் மேற்பார்வையின் கீழ் இந்த அதிகாரிகள் செயல்படுகின்றனர்.
இச்சட்டத்தின் கீழ் மேற்கொள்ளப்பட்ட விழிப்புணர்வு பிரச்சாரங்களின் எண்ணிக்கை குறித்த தரவுகள் அந்தந்த மாநில அரசுகள்/யூனியன் பிரதேச நிர்வாகங்களால் பராமரிக்கப்படுகின்றன.
கூடுதலாக, விழிப்புணர்வு இயக்கங்கள், ஊடகப் பிரச்சாரங்கள் மற்றும் மக்கள் தொடர்பு திட்டங்களை மத்திய அரசு மேற்கொள்வதோடு, இந்த தீய நடைமுறை சார்ந்த பல்வேறு பிரச்சினைகளை முன்னிலைப்படுத்த மாநிலங்கள்/யூனியன் பிரதேசங்களுக்கு அவ்வப்போது ஆலோசனைகளை வழங்குகிறது.
மேலும், ‘மகள்களை பாதுகாப்போம், படிக்க வைப்போம்’ திட்டத்தை பெண்கள் மற்றும் குழந்தைகள் மேம்பாட்டு அமைச்சகம் செயல்படுத்துகிறது. பாலின சமத்துவம் மற்றும் குழந்தை திருமணங்களின் தீய விளைவுகள் குறித்து பெண்கள் இடையே மற்றும் சமூகத்தில் பெருமளவில் இது விழிப்புணர்வை ஏற்படுத்துகிறது.
மேலும் சிக்கலில் உள்ள குழந்தைகளுக்கான அவசரகால 24 மணி நேர உதவி எண்ணாக 1098-ஐ மத்திய அரசு அறிமுகப்படுத்தியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1796829
புவி அறிவியல் அமைச்சகம்
மத்திய அரசின் புவி அறிவியல் அமைச்சகம் சென்னையில் உள்ள ஏபிஎஸ் கடல்சார் சேவைகள் தனியார் நிறுவனத்துடன் ஆய்வுப்பணிகளுக்கு ஒப்பந்தத்தில் கையெழுத்திட்டுள்ளது
மத்திய அரசின் புவி அறிவியல் அமைச்சகம் சென்னையில் உள்ள ஏபிஎஸ் கடல்சார் சேவைகள் தனியார் நிறுவனத்துடன் ஆய்வுப்பணிகளுக்கு ஒப்பந்தத்தில் கையெழுத்திட்டுள்ளது. தொழில் நடத்துதல், ஆட்களை பணியமர்த்துதல், சாதனங்கள் பராமரிப்பு, உணவுப் பொருள் தயாரிப்பு, தூய்மை செய்தல் போன்ற ஆறு ஆய்வுப்பணிகளுக்கான ஒப்பந்தம் நேற்று  கையெழுத்தானது.
புவி அறிவியல் அமைச்சகத்தின் செயலாளர் டாக்டர் எம் ரவிச்சந்திரன் முன்னிலையில் இந்த ஒப்பந்தம் கையெழுத்தானது. சென்னையில் உள்ள கடல்சார் தொழில்நுட்பத்திற்கான தேசிய நிறுவனத்தால் நிர்வகிக்கப்பட்ட சாகர் நிதி, சாகர் மஞ்சுஷா, சாகர் அன்வேஷிகா, சாகர் தாரா போன்ற ஆய்வுப்பணிகள் இந்த ஒப்பந்தத்தில் சேர்க்கப்பட்டுள்ளன. கோவாவில் உள்ள துருவ மற்றும் கடல் ஆராய்ச்சிக்கான தேசிய மையத்தால் நிர்வகிக்கப்பட்ட சாகர் கன்யா, கொச்சியில் உள்ள கடல் சார் உயிரின வளங்கள் மற்றும் சுற்றுச்சூழல் மையத்தால் நிர்வகிக்கப்பட்ட சாகர் சம்படா ஆகியவையும் இதில் அடங்கும்.
மூன்றாண்டு காலத்திற்கு ரூ.42 கோடி தொகைக்கான இந்த ஒப்பந்தத்தின் காரணமாக உயர் தொழில்நுட்பம் கொண்ட ஆராய்ச்சி சாதனம் மற்றும் சோதனைக் கூடங்களை பராமரிப்பதற்கும், செயல்படுத்துவதற்குமான கட்டணங்கள் கணிசமாக அமைச்சகத்திற்கு குறையும் என்பது இதன் முக்கிய அம்சமாகும்.
மேலும் விவரங்களுக்கு இந்த ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1830067
சிறப்பு சேவைகள் மற்றும் கட்டுரைகள்
‘வளர்ச்சி அடைந்த தேசத்துக்கு ஊழலற்ற இந்தியா’ குறும்படம் மற்றும் நாடகப்போட்டி
புதுச்சேரி பல்கலைக்கழகத்தின் டீன்-மாணவர் நலன் அலுவலகம், ‘வளர்ச்சி அடைந்த தேசத்துக்கு ஊழலற்ற இந்தியா’ என்ற தலைப்பில் மாணவர்கள் மற்றும் ஆராய்ச்சி மாணவர்களிடையே குறும்படம் மற்றும் நாடகப் போட்டிகளை நடத்தியது.
பல்கலைக்கழகத்தின் எலக்ட்ரானிக் மீடியா துறை, கலைநிகழ்ச்சித் துறை மற்றும் சுற்றுலாக் கல்வித் துறையைச் சேர்ந்த மாணவர்கள் மற்றும் ஆராய்ச்சி மாணவர்கள் முறையே முதல், இரண்டாம் மற்றும் மூன்றாம் ரொக்கப் பரிசுகளைப் பெற்றனர்.
இந்த குறும்படங்கள் மற்றும் நாடகங்கள் சமூகத்தில் நடக்கும் ஊழலின் பல்வேறு பரிமாணங்களை பிரதிபலித்தன.
மேலும் பல்கலைக்கழகத்தின் அனைத்து
ஊழியர்களுக்கும் விழிப்புணர்வு நிகழ்ச்சி பல்கலைக்கழகத்தின் நிர்வாக சபை அரங்கில் ஏற்பாடு செய்யப்பட்டது.
புதுச்சேரி அரசு, கண்காணிப்பு மற்றும் ஊழல் தடுப்பு துறை கண்காணிப்பாளர் டாக்டர் ஆர். பாஸ்கரேன், பேராசிரியர் திரு ராஜீவ் ஜெயின், சிறப்புப் பணி அதிகாரி, கலாச்சாரம் மற்றும் கலாச்சார உறவுகள் இயக்குநரகம் உரை நிகழ்த்தினார். பின்னர் இருவரும் இணைந்து வெற்றி பெற்ற மற்றும் ரன்னர் அணிகளுக்கு ரொக்கப் பரிசுகளை வழங்கினர். இந்த நிகழ்வின் முடிவில் மாணவர்கள் நலத்துறை துணை டீன் திரு சிபி நன்றி கூறினார்.
உள்துறை அமைச்சகம்
நாட்டில் பருவமழை மற்றும் வெள்ளத்தால் பாதிக்கக்கூடிய முக்கிய ஆற்றுப்படுகைகளில் வெள்ள நிலவர முன்னேற்பாட்டு நடவடிக்கைகள் குறித்து மத்திய உள்துறை அமைச்சர் உயர்மட்டக் கூட்டத்தில் ஆய்வு.
மத்தியஉள்துறை அமைச்சர் திரு.அமித்ஷா இன்று உயர்மட்டக் கூட்டம் ஒன்றை புதுதில்லியில் நடத்தினார். நாட்டில் பருவமழை காரணமாக வெள்ளம் ஏற்படக்கூடிய வாய்ப்புள்ள முக்கிய ஆற்றுப்படுகைகளில், அதனைச் சமாளிக்கும் வகையில் முன்னேற்பாட்டு நடவடிக்கைகளை மேற்கொள்வது குறித்து அவர் ஆலோசனை நடத்தினார். வெள்ள அபாயத்தைக் குறைக்கவும், உயிருக்கும் உடைமைகளுக்கும் ஏற்படும் சேதத்தைக் குறைக்கவும் சிறப்பான திட்டத்தை வகுக்குமாறு அதிகாரிகளுக்கு திரு.ஷா உத்தரவிட்டார்.
வெள்ளம் குறித்த முன்னறிவிப்பு, நாட்டின்முக்கிய மழைப்பிடிப்பு மண்டலங்கள்/பகுதிகளில் வெள்ளமட்டம் உயர்வு பற்றி அறிவிக்க நிரந்தரமான முறையை ஏற்படுத்துவதற்கு முகமைகளுக்கு இடையில் சிறப்பான ஒருங்கிணைப்பு அவசியம் என மத்திய அமைச்சர் வலியுறுத்தினார்.
பீகார், உத்தரப்பிரதேசம், வடகிழக்கு மாநிலங்களில் வழக்கமாக ஏற்படும் வெள்ளப்பாதிப்பு பிரச்சினைகளுக்கு நிரந்தரத்தீர்வு அளிக்க முன்னுரிமைப் பகுதிகளில் செயல்திட்டங்களை மேற்கொள்ளவேண்டும் என திரு.ஷா வலியுறுத்தினார்.
வெள்ளத்தடுப்பு நடவடிக்கையாக, சரியான நேரத்தில் தண்ணீரைத் திறந்து விடும் வகையில், முக்கிய அணைகளில் நீர்இருப்பு நிலவரம் குறித்த தரவுகளை மதிப்பிடுமாறு ஜல்சக்தி அமைச்சகம், மத்திய நீர்ஆணையம் ஆகியவற்றுக்கு மத்திய உள்துறை அமைச்சர் உத்தரவிட்டார்.
நீர்வளம், நதிமேம்பாடு, கங்கை புத்துயிரூட்டல் துறைச்செயலர், வீடியோ மூலம் விளக்கவுரை நிகழ்த்தினார். நாட்டில் ஏற்பட்ட பெருவெள்ளம் பற்றிய தகவல்கள் அதில் இடம்பெற்றன. அணைகள் மேலாண்மை, நீர்த்தேக்கங்கள், நேபாளத்தில் மேற்கொள்ளப்படும் திட்டங்கள், வெள்ளப்பாதுகாப்பு நடவடிக்கைகள் உள்ளிட்ட அமைப்பு நடவடிக்கைகள், வெள்ளப் பாதிப்பு மண்டலங்கள், வெள்ள முன்னறிவிப்பு, கங்கை, பிரம்மபுத்ரா படுகைகளில் வெள்ளப் பாதிப்பைக் குறைப்பது போன்ற அமைப்பு சாரா நடவடிக்கைகள் குறித்து அவர் விளக்கினார். தேசிய பேரிடர் மீட்புப்படை, இந்திய வானிலைத் துறை ஆகியவற்றின் மூத்த அதிகாரிகளும் படக்காட்சிகள் மூலம் விளக்கங்களை அளித்தனர்.
இந்தியாவில் மொத்தம் 40 மில்லியன் ஹெக்டேர் பரப்பு வெள்ளத்தால் பாதிக்கப்படக்கூடிய பகுதிகளாகும். இதில், கங்கை, பிரம்மபுத்ரா படுகைகள் முக்கிய வெள்ளப்பாதிப்பு பகுதிகளாகும். அசாம், பீகார், உத்தரப்பிரதேசம், மேற்குவங்கம் ஆகியவை பாதிப்புக்குள்ளாகும் மாநிலங்கள் ஆகும்.
வெள்ளத்தின் சீற்றத்தால் பயிர்கள், உடைமைகள், வாழ்வாதாரம், விலைமதிப்பற்ற குடிமக்களின் உயிரிழப்பு என லட்சக்கணக்கான மக்களின் பாதிப்பைக் குறைக்க நீண்டகால அடிப்படையிலான முடிவுகள் இந்தக் கூட்டத்தில் எடுக்கப்பட்டன.
இக்கூட்டத்தில், மத்திய உள்துறை இணையமைச்சர் திரு.நித்யானந்தராய் மற்றும் சம்பந்தப்பட்ட அமைச்சகங்கள் மற்றும் முகமைகளின் மூத்த அதிகாரிகள் கலந்து கொண்டனர்.
மத்திய அமைச்சரவை
திருநங்கைகள்  மசோதா 2019-க்கு அமைச்சரவை ஒப்புதல்
திருநங்கைகள்  மசோதா 2019-ஐ அறிமுகப்படுத்த பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
திருநங்கைகளின் சமூக, பொருளாதார மற்றும் கல்வி அதிகாரங்களுக்கு இந்த மசோதா வழிவகுக்கும்.
சுகாதாரம் மற்றும் குடும்ப நலத்துறை அமைச்சகம்
புகையிலைப் பொருள்களின் அட்டைகள் மீது தெளிவான புதிய சுகாதார எச்சரிக்கை.
அனைத்து புகையிலைப் பொருள்களின் அட்டைகளிலும் வெளியிடப்படவேண்டிய தெளிவான புது முறை சுகாதார எச்சரிக்கைகளை இந்திய அரசின் சுகாதார மற்றும் குடும்ப நல அமைச்சகம் வெளியிட்டுள்ளது. சிகரெட்டுகள் மற்றும் இதர புகையிலைப் பொருள்கள்  சட்டங்கள், 2008க்கு பார்வை GSR 248 13 ஏப்ரல், 2020 தேதியிட்ட "சிகரெட்டுகள் மற்றும் இதர புகையிலைப் பொருள்கள்  சட்டத் திருத்தங்கள், 2020" என்ற திருத்தத்தின் மூலம் இது செய்யப்பட்டுள்ளது. திருத்தப்பட்ட விதிகள் 1 செப்டம்பர், 2020 முதல் அமலுக்கு வரும்.
புதிய வகையிலான சுகாதார எச்சரிக்கைகள் வருமாறு-
 படம்-1, 1 செப்டம்பர், 2020ல் அதன் தொடக்கத்தை தொடர்ந்து பன்னிரெண்டு மாதங்களுக்கு அமலில் இருக்கும்.
படம்-1
 படம்-2, படம்-1ன் குறிப்பிட்ட சுகாதார எச்சரிக்கை தொடங்கிய நாளில் இருந்து பன்னிரெண்டாம் மாதத்தின் முடிவில் அமலுக்கு வரும்.
படம்-2
குறிப்பிட்ட அறிவிக்கை சுகாதார எச்சரிக்கைகளுடன் கூடிய மென் அல்லது அச்சிடக்கூடிய வடிவத்தில் 19 மொழிகளில் www.mohfw.gov.in மற்றும் www.ntcp.nhp.gov.in ஆகிய வலைதளங்களில் கிடைக்கும்.
மேற்கண்டவற்றை கருத்தில் கொண்டு, இவ்வாறு தெரிவிக்கப்படுகிறது;செப்டம்பர் 1, 2020 அன்றோ அல்லது அதற்கு பிறகோ தயாரிக்கப்படும், இறக்குமதி செய்யப்படும் அல்லது பேக் செய்யப்படும் அனைத்து புகையிலைப் பொருள்களும் படம்-1ஐக் காட்சிப்படுத்த வேண்டும். செப்டம்பர் 1, 2021 அன்றோ அல்லது அதற்கு பிறகோ தயாரிக்கப்படும், இறக்குமதி செய்யப்படும் அல்லது பேக் செய்யப்படும் அனைத்து புகையிலைப் பொருள்களும் படம்-2ஐக் காட்சிப்படுத்த வேண்டும்.சிகரெட்டு அல்லது எந்த புகையிலைப் பொருள்களின் தயாரிப்பு, உற்பத்தி, போக்குவரத்து, இறக்குமதி அல்லது விநியோகத்தில் நேரடியாகவோ அல்லது மறைமுகமாகவோ ஈடுபட்டுள்ள எந்த நபரும், அனைத்து புகையிலைப் பொருள் கட்டுகளும் குறிப்பிட்ட சுகாதார எச்சரிக்கைகளை துல்லியமாக காட்சிப்படுத்தியுள்ளதை உறுதி செய்யவேண்டும்.மேற்கண்ட விதியை மீறுதல் சிகரெட்டுகள் மற்றும் இதர புகையிலைப் பொருள்கள்  சட்டம், 2003இன் இருபதாவது பிரிவில் குறிப்பிடப்பட்டுள்ளபடி சிறை தண்டனை அல்லது அபராதம் விதிக்கக்கூடிய தண்டனைக்குரிய குற்றமாகும்,சட்டம் மற்றும் அதன் கீழ் இயற்றப்பட்டுள்ள விதிகளுக்கு ஏற்ப 'பேக்கேஜ்' என்பதற்கான விளக்கம் திருத்தப்பட்டுள்ளது.
நித்தி ஆயோக்
அடல் புதுமை இயக்கம், அமைச்சர்களுடனும் கூட்டாளர்களுடனும் கை கோர்த்து கோவிட்-19 பாதிப்புக்கான தீர்வுகளுடன் தொடக்க நிறுவனங்களை ஆதரிக்கிறது.
கோவிட் -19 தொற்றுநோய்p பரவல் காரணமான பணி நிறுத்தங்கள் உலகப் பொருளாதாரத்தில் கடுமையான அடியை சந்தித்து வருவதால், நிதி ஆயோக்கின் முதன்மை அடல் புதுமை இயக்கம்  மற்ற அமைச்சர்கள் மற்றும் கூட்டாளர்களுடன் இணைந்து, கோவிட்-19 பாதிப்புக்கு புதுமையான வழியில் தீர்வுகள் காணவும், கோவிட்-19 தொற்றுநோயை எதிர்த்துப் போராடவும் நாடு முழுவதும் தொழில் முனைவோரின் துயர் துடைக்கவும் முழு வீச்சில் களம் இறங்கியுள்ளது.
இது சம்பந்தமாக, AIM இன்று காணொளி வாயிலாக கோவிட்-19 ”டெமோ-டேஸின்”  வரிசைத் தொடரை ஒருங்கிணைத்து வழங்கியது. அதில் சாத்தியமான கோவிட்-19 கண்டுபிடிப்புகளுடன் நம்பிக்கைக்குரிய தொடக்க நிறுவனங்களை அடையாளம் காண்பதற்கான ஒரு முயற்சியாகவும், நாடு முழுவதும் அவர்களின் தீர்வுகளை வரிசைப்படுத்தவும் அளவிடவும் உதவுகிறது.
பயோடெக்னாலஜி கைத்தொழில் ஆராய்ச்சி உதவிக் கவுன்சில் , பயோடெக்னாலஜி துறை , அறிவியல் மற்றும் தொழில்நுட்பத் துறை , ஸ்டார்ட்அப் இந்தியா, AGNLI மற்றும் பிற அமைச்சகங்கள், இந்திய ஆளுகைக்கான முதன்மை அறிவியல் ஆலோசகர் டாக்டர் விஜய் ராகவன் மற்றும் சுகாதார உறுப்பினர், NITI ஆயோக் டாக்டர் வினோத் பால் ஆகியோரின் வழிகாட்டுதலின் கீழ் இந்த முயற்சி தொடங்கப்பட்டது.
நோய் தீர்க்கும், தடுப்பு மற்றும் உதவித் தீர்வுகள் உள்ளிட்ட பல்வேறு வகைகளிலிருந்து 1,000க்கும் மேற்பட்ட கோவிட்-19 தொடர்புடைய தொடக்க நிறுவனங்கள் இரண்டு சுற்று மதிப்பீடுகள் மூலம் வரிசைபடுத்தப்பட்டு, அவற்றில் இருந்து 70க்கும் மேற்பட்ட தொடக்க நிலை நிறுவனங்கள் காணொளி வாயிலாக கோவிட்-19 டெமோடேஸ்க்கு  பட்டியலிடப்பட்டன. இந்த தொடக்க நிறுவனங்களுக்கு நிதிஉதவி, உற்பத்தி திறன்களுக்கான அணுகல், விநியோகச் சங்கிலித் தளவாடங்கள், சரியான விற்பனையாளர்கள் மற்றும் வழிகாட்டிகளைக் கண்டுபிடிப்பது போன்ற வடிவங்களில் ஆதரவு கிடைக்கும்.
மருத்துவ சாதனங்கள், தனிநபர் பாதுகாப்பு உபகரணங்கள், சுத்திகரிப்பு, தொழில்நுட்பத் தீர்வுகள் போன்றவற்றுக்கான மொத்தம் ஒன்பது டெமோடேஸ் , அடல் புதுமையாக்கத்திட்டம்,, நிதிஆயோக் இயக்கத்தின் நிர்வாக இயக்குநர், ஆர்.ரமணன் தலைமையில் நடைபெற்றது. தனது கருத்துக்களைப் பகிர்ந்து கொள்ளும் போது, தற்போதைய சூழலில், கூட்டு முயற்சி, அனைத்து கோவிட்-19 தொடர்பான தயாரிப்புகள் / சேவைகள் / தீர்வுகள் தொடர்பான இந்தியாவின் அணிதிரட்டல் முயற்சிகளுக்கு மிகவும் தேவையான ஊக்குவிப்பை வழங்கும் என்றும், தொடக்க நிறுவனச் சூழல் அமைப்பிற்கு பங்களிக்க ஒரு சிறந்த தளத்தை வழங்கும் என்றும் அவர் கூறினார்.
"இந்த தீர்வுகளின் உயர் தரம் மற்றும் இந்த சவாலான காலங்களில் அவை பொருந்தக்கூடிய தன்மை ஆகியவை இந்திய தொழில்முனைவோர் அமைப்பின் புதுமைக்கு ஒரு சான்றாகும்" என்று ரமணன் வலியுறுத்தினார்.
ஊரக வளர்ச்சி அமைச்சகம்
2020-21 ஆம் நிதியாண்டில் மகாத்மா காந்தி தேசிய ஊரக வேலைவாய்ப்பு உறுதித்திட்டத்திற்கு இதுவரை இல்லாத அளவிற்கு ரூ.1,01,500 கோடி ஒதுக்கீடு, ரூ.31,493 கோடி ஏற்கனவே விடுவிப்பு
நடப்பு நிதியாண்டில், மகாத்மா காந்தி தேசிய ஊரக வேலைவாய்ப்பு உறுதித் திட்டத்திற்கு இதுவரை இல்லாத அளவில் ரூ.1,01,500 கோடி நிதி ஒதுக்கீடு செய்யப்பட்டுள்ளது. இந்தத் திட்டத்திற்காக அதிக அளவில் ஒதுக்கப்பட்ட நிதி இதுவே.
2020-21 ஆம் நிதியாண்டில் இத்திட்டத்திற்காக ரூ.31,493 கோடி ஏற்கனவே விடுவிக்கப்பட்டுள்ளது, இது நடப்பு நிதியாண்டுக்கான நிதிநிலை அறிக்கையில் ஒதுக்கப்பட்ட தொகையைவைிட 50 சதவீதம் அதிகமாகும்.
இதுவரை 60.80 கோடி மனித வேலை நாட்கள் இத்திட்டத்தின் கீழ் உருவாக்கப்பட்டுள்ளன. 6.69 கோடி நபர்களுக்கு வேலை அளிக்கப்பட்டுள்ளது. இந்த ஆண்டு மே மாதத்தில் சராசரியாக நாள் ஒன்றுக்கு 2.51 கோடி பேருக்கு வேலை தரப்பட்டுள்ளது. இது கடந்தஆண்டு இதே மாதத்துடன் ஒப்பிடும்போது 73 விழுக்காடு கூடுதலாகும்.
நடப்பு நிதியாண்டில், இத்திட்டத்தின் கீழ் மொத்தம் பத்து லட்சம் பணிகள் செய்து முடிக்கப்பட்டுள்ளன.
----------
(Visitor Counter : 222
சுகாதாரம் மற்றும் குடும்ப நலத்துறை அமைச்சகம்
புகையிலைப் பொருள் பொட்டலங்கள் மீது குறிப்பிட்ட சுகாதார எச்சரிக்கை
2008 சிகரெட்டுகள் மற்றும் இதர புகையிலைப் பொருட்கள் பொட்டலம் மற்றும் லேபிள் விதிகளில் திருத்தத்தை கொண்டுவந்து அவற்றின் மீது புதிய குறிப்பிட்ட சுகாதார எச்சரிக்கை இடம்பெறச் செய்வது குறித்து மத்திய சுகாதாரம் குடும்ப நலத் துறை அமைச்சகம் அறிவிக்கை வெளியிட்டுள்ளது. “2018 சிகரெட்டுகள் மற்றும் இதர புகையிலைப்பொருள் பொட்டலங்கள் மற்றம் லேபிளிங் இரண்டாவது திருத்த விதிகள் என பெயர் பெறும் இந்த விதிகள் 2018 செப்டம்பர் ஒன்றாம் தேதி முதல் அமலுக்கு வரும்.
புதிய குறிப்பிட்ட சுகாதார எச்சரிக்கைகள் வருமாறு:
படம் – 1 இந்த படம் 2018 செப்டம்பர் ஒன்று முதல் 12 மாதங்களுக்கு செல்லுபடியாகும்.
Image- 1
படம் 2, முதலாவது படத்தின் காலக்கெடு முடிவடைந்த அடுத்த 12 மாதங்களுக்கு இந்த படம் பயன்படுத்துதல் அமலுக்கு வரும்.
Image- 2
இந்த அறிவிக்கையை அனைத்து புகையிலைப் பொருள் உற்பத்தியாளர்களும் உரிய காலத்தில் கடைபிடிக்க வேண்டும் என கேட்டுக் கொள்ளப்பட்டுள்ளது.
இந்த விதிமுறைகளை மீறுவோருக்கு சிகரெட்டுகள் மற்றும் இதர புகையிலைப் பொருட்கள், விளம்பரத் தடை மற்றும் வர்த்தக, உற்பத்தி, விநியோக வரன்முறைச் சட்டம் 2003 பிரிவு 20-ன் கீழ் கண்டுள்ளபடி சிறைத்தண்டனை அல்லது அபராதம் விதிக்கப்படும்